Menštruácia
Dobrý deň používam počas menštruácie vložky, ale chcela by som vyskúšať tampóny nakoľko sa chystáme na výlet, no mám strach z toxického šoku. Môžete mi poradiť? Ďakujem
Dobrý deň.
Ďakujeme za Vašu otázku.
Syndróm toxického šoku je zriedkavá komplikácia bakteriálnych infekcií spôsobená toxínmi, ktoré tieto baktérie produkujú. Medzi príznaky patrí horúčka, pokles tlaku krvi, vracanie alebo hnačka, vyrážka, zmätenosť, boleť hlavy a svalov. V prípade výskytu príznakov je potrebná návšteva lekára.
Ak chcete počas menštruácie používať tampóny, vhodné sú tampóny s nižšou absorpčnou schopnosťou. Dôležité je dodržiavať intervaly výmeny tampónu. Nikdy nenechávať tampón dlhšie ako 8 hodín. Ideálne je meniť si ich každé 4 hodiny a podľa možností prestriedať, aspoň počas noci, s hygienickou vložkou.
Aby ste minimalizovali riziko bakteriálnej infekcie, odporúčam používať
antibakteriálnu emulziu
na intímnu hygienu. Vďaka prídavku kyseliny mliečnej zostáva zachované prirodzené pH. Produkt je obohatený o bisabolol, ktorý má protizápalové, antiseptické a antibakteriálne účinky. Je vhodný pre všetky typy pokožky a je možné ho používať každodenne aj v dňoch menštruácie.
Prajem pekný zvyšok dňa.
S pozdravom
Mgr. Barbora Bičanovská